Այդպիսով ընդգծվում է պրոֆեսիոնալ հմտությունների և պատրաստվածության նշանակությունը, որպես արժեքավոր միջոցներ այս դեպքում ապահովելու դիսկրեցիոն լիազորությունների ողջամիտ օգտագործումը անչափահաս իրավախախտների նկատմամբ գործերում (տես նաև 1.6 և 2.2 կանոնները): Այդ ենթատեքստում ընդգծվում է դիսկրեցիոն լիազորությունների օգտագործման, գործի վերանայման համակարգի ապահովման, բողոքարկման և այլ առումով ղեկավարման կոնկրետ սկզբունքների մշակման նշանակությունը, որպեսզի ապահովվի գործերի ստուգումը և հաշվետվությունը: Այդպիսի մեխանիզմները կոնկրետ չեն կանխանշվում միջազգային նվազագույն ստանդարտ կանոններում` արդարադատության համակարգերի բոլոր տարբերությունները հաշվի առնելու անհնարինության հետ կապված որոշակի դժվարությունների հետևանքով: